ગાંધીનગર: રાજયના પોલીસના મેળાપીણા વગર રાજયમાં કોઈ પણ સ્થળે દારૂ-જુગારના અડ્ડા શકય જ નથી, આમ છતાં આ આખા મામલામાં પોલીસ અને બુટલેગર થપ્પો રમતા હોય તે પ્રમાણેની રમત વર્ષોથી રમી રહ્યા છે આ રમતમાં માત્ર સ્થાનિક અને બુટલેગર જ નહીં પણ ઉપરથી નીચે બધા આ રમતમાં  હેસીયત પ્રમાણેની રમત રમે છે, તાજેતરમાં પોલીસ સબઈન્સપેકટરમાંથી ઈન્સપેકટર તરીકે બઢતી આપવા માટે ડીપાર્ટમેન્ટ કમિટી મળી રહી હોવાને કારણે સ્ટેટ મોનીટરીંગ સેલને અલિખીત આદેશ મળ્યો હતો કે રેડ ઉપર બ્રેક મારવી પણ હવે પ્રમોશનની કામગીરી પુર્ણ થતાં હવે સ્ટેટ મોનીટરીંગ સેલને ક્રોસ રેડ  કરવાનો આદેશ આપ્યો છે.